| **Acipenser sturio**Apsauga: 0(Ex) - Išnykusi/tikėtinai išnykusi rūšis |
| --- |
| Atlantinis eršketas (*Acipenser sturio*) |
| Apsaugos būklė |
| Grėsmingai nykstantys  (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Potipis: | Stuburiniai  *( Vertebrata)* |
| Antklasis: | Kaulinės žuvys  *( Osteichthyes)* |
| Klasė: | Stipinpelekės žuvys  *( Actinopterygii)* |
| Būrys: | Eršketžuvės  *( Acipenseriformes)* |
| Šeima: | Eršketinės  *( Acipenseridae)* |
| Gentis: | Eršketai  *( Acipenser)* |
| Rūšis: | Atlantinis eršketas  *( Acipenser sturio)* |

 |
| Binomas |
| ***Acipenser sturio***Linnaeus, 1758 |

**Atlantinis eršketas**, arba **europinis eršketas, paprastasis eršketas, sturys** (*Acipenser sturio*) – eršketžuvių (*Acipenseriformes*) būrio, eršketinių (*Acipenseridae*) šeimos, eršketų (*Acipenser*) genties jūrų ir gėlavandenė žuvis.

Ansčiau buvo manyta, kad Baltijos aštriašnipiai eršketai (*Acipenser oxyrinchus oxyrinchus*), esą Atlantinių eršketų porūšis.

Atlantinio eršketo (*Acipenser sturio*) paveikslėlis iš „British Freshwater Fishes" knygos (1879), jos autorius – *Alexander’is Francis’is Lydon’as*

Paplitimas
----------

Labai reta žuvis. Atlantiniai eršketai savaime istoriškai buvo paplitę Europos pakrantes skalaujančiose jūrose ir įlankose, bei į jas įtekančiose upėse palei žemyno vakarų, pietvakarių ir šiaurės vakarų pakrantes, tai Baltijos jūroje, Šiaurės jūroje, Biskajos įlankoje, Viduržemio jūroje, Tirėnų jūroje, Adrijos jūroje, Egėjo jūroje, Juodojoje jūroje. Pavieniai individai yra buvę aptinkami net Baltojoje jūroje, prie Islandijos pakrančių ir Šiaurės Afrikos priekrantėse palei Viduržemio jūrą ir Atlanto vandenyną.

XXI a. pradžioje, Europoje yra dar aptinkama tik Garonos, Dordonės upėse, ir Žirondos estuarijoje (pietvakarių Prancūzija), bei Biskajos įlankoje iki pat Šiaurės jūros. Manoma, kad laisvėje yra išlikę nuo 20 iki 750, maksimaliai iki 800 brandaus amžiaus šios rūšies individų.

Nerštui migruoja į upes.

Paplitimas Lietuvoje
--------------------

Buvo paplitęs Baltijos jūroje palei žemyninį atabradą. Nerštui migruodavo į Nemuno žemupį, todėl žuvis praeivė. Įrašytas į Lietuvos raudonosios knygos 0 (Ex) kategoriją.

Apibūdinimas
------------

Didžiulė žuvis. Lietuvoje kartu su Baltijos aštriašnipiu eršketu (*Acipenser oxyrinchus oxyrinchus*) yra stambiausia žuvų rūšis, už kuriuos stambesnė tik durklažuvė (*Xiphias gladius*), kartais pasitaikanti Baltijos jūroje, Lietuvos teritoriniuose vandenyse. 

Atlantiniai eršketai įprastai pasitaiko apie 125 cm kūno ilgio. Vidutinis kūno ilgis 1,5-3 m, maksimalus iki 6 m, maksimalus svoris iki 850 kg. 

Pilvinė pusė plokščia, nugarinė – iškili. Šnipas ilgas, su 4 ūsais. Nugara pilkšvai rusva ar pilkšvai rausva. Pilvas šviesus. Nugarinėje pusėje yra 9–14 kaulinių plokštelių, šoninėje 24–36, pilvinėje 10–12 labai stambių.

Patinai ♂ lytiškai subręsta apie 10-12 metų, patelės ♀ vėliau, nuo 13-16 metų. Išgyvena daugiau kaip 60 metų, maksimaliai iki 100 metų.

Mityba
------

Minta smulkiomis žuvimis, moliuskais, vėžiagyviais ir kitais bestuburiais.

Taip pat skaityti
-----------------

* Lietuvos žuvų sąrašas

Šaltiniai
---------

1. ↑   „IUCN Red List - Acipenser sturio". IUCN Red list. Nuoroda tikrinta 2009-10-24.
2. ↑  researchgate.net / A survey of the data on swordfish (Xiphias gladius Linnaeus, 1758) detected in the southern and south-eastern part of the Baltic Sea | Authors: Egidijus Bacevičius, Klaipeda University, Klaipėda, LithuaniaJanuary 2005
3. ↑  fishbase.in / *Acipenser sturio* Linnaeus, 1758 Sturgeon
4. ↑  rm.coe.int / PAN-EUROPEAN ACTION PLANFOR STURGEONS | CONVENTION ON THE CONSERVATION OF EUROPEAN WILDLIFEAND NATURAL HABITATS; Standing Committee 38th meeting. Strasbourg, 27-30 November 2018

Nuorodos
--------

* panda.org / Action Plan for the conservation and restoration of the European sturgeon; Document prepared by WWF-France, WSCS, GRS, IGB, Cemagref, Epidor Final version edited by H. Ro senthal, P. Bronzi, J. Gessner, D. Moreau, E.Rochard
* nmfs.noaa.gov / European Sturgeon (*Acipenser sturio*), *anglų k.*
* fao.org / *Acipenser sturio* (Linnaeus, 1758), *anglų k.*
* dstf.eu / Acipenser sturio Archyvuota kopija 2015-06-30 iš Wayback Machine projekto. *anglų k.*
* arkive.org / Atlantic sturgeon (*Acipenser sturio*) Archyvuota kopija 2015-07-03 iš Wayback Machine projekto. *anglų k.*
* ospar.org / *Acipenser sturio* Archyvuota kopija 2013-12-06 iš Wayback Machine projekto. *anglų k.*
* youtube.com / Ontmoet de steur in Diergaarde Blijdorp | atlantinis eršketas akvariume (*vaizdo medžiaga*)


|  |  |
| --- | --- |
|  | **Vikiteka: Atlantinis eršketas** – vaizdinė ir garsinė medžiaga  |